נבחרת ניגריה בכדורגל

נבחרת ניגריה בכדורגל היא נבחרת הכדורגל הלאומית של מדינת ניגריה. הדירוג הנוכחי של נבחרת ניגריה ברשימת הדירוג של פיפ"א, הוא המקום ה-39 בעולם, נכון ל-19 בספטמבר 2024; הניקוד הוא 1,498.02 – ללא שינוי לעומת ניקוד קודם. דירוג השיא 5 נמדד לראשונה באפריל 1994, והדירוג הנמוך ביותר 82 נמדד לראשונה בנובמבר 1999. נבחרת ניגריה השתתפה לראשונה בתולדותיה בטורניר גביע העולם בכדורגל ב-1994, ומאז השתתפה בו חמש פעמים נוספות, אך מעולם לא עברה את שלב הסיבוב השני. לזכותה של נבחרת ניגריה שלוש זכיות בגביע אפריקה לאומות, ב-1980, 1994 וב-2013, ומדליית זהב באולימפיאדת אטלנטה ב-1996. לזכותה של נבחרת ניגריה שתי זכיות באליפות העולם בכדורגל עד גיל 17. הראשונה ב-1985, כשגיל ההשתתפות המקסימלי היה 16, והשנייה ב-1993. ניגריה העפילה לראשונה לאליפות אפריקה בשנת 1963 אך הפסידה בשני משחקיה והודחה מהטורניר כבר בשלב הבתים. בשנת 1976 העפילה ניגריה בפעם השנייה לטורניר וסיימה במקום השלישי אחרי מרוקו ומצרים. שנתיים לאחר מכן שוב סיימה ניגריה במקום השלישי. בשנת 1980 אירחה ניגריה לראשונה את אליפות אפריקה וזכתה בו בפעם הראשונה בתולדותיה, כאשר היא מנצחת את אלג'יריה במשחק הגמר 0–3. הנבחרת הניגרית היא הנבחרת האפריקאית הראשונה בה אימן מאמן ישראל - ג'רי בית הלוי שאימן שם בין השנים 1960–1962. השני שעשה זאת היה אברהם גרנט שאימן את נבחרת גאנה. בשנת 1994 זכתה ניגריה בפעם השנייה באליפות אפריקה, ובפעם הראשונה עשתה זאת בטורניר שנערך מחוץ למדינתה לאחר שניצחה את זמביה 1–2 במשחק הגמר. באותה שנה השתתפה לראשונה בתולדותיה בטורניר הגמר של גביע העולם בכדורגל. במשחקי המוקדמות סיימה ניגריה את משחקיה בשלב הראשון במקום הראשון בבית לפני דרום אפריקה וקונגו. בשלב הבתים השני, סיימה ניגריה במקום הראשון לפני חוף השנהב ואלג'יריה. ניגריה העפילה למונדיאל 1994 בזכות הפרש שערים עדיף על פני חוף השנהב, כאשר שתי הנבחרות מסיימות את משחקי הבית המוקדם עם אותו מספר נקודות. במונדיאל 1994 הפגינה ניגריה כדורגל אטרקטיבי וסיימה ראשונה את שלב הבתים לפני בולגריה, ארגנטינה ויוון. ניגריה פתחה את משחקיה בניצחון 0–3 על בולגריה שסיימה במקום הרביעי בטורניר, הפסידה לסגנית אלופת העולם ארגנטינה 1–2 וניצחה את יוון 0–2. בשלב שמינית הגמר התמודדה ניגריה מול איטליה. ניגריה הובילה 0–1 משערו של עמנואל אמוניקה, אך רוברטו באג'ו האיטלקי השווה שתי דקות לסיום וכפה הארכה. במהלך ההארכה, הבקיע באג'ו שער נוסף בבעיטת עונשין מ11 מטרים וניגריה הפסידה 1–2. שנה מאוחר יותר התמודדה ניגריה לראשונה בגביע הקונפדרציות, כאלופת אפריקה. בשלב הבתים ניצחה ניגריה את יפן 0–3 וסיימה בתיקו 0-0 עם ארגנטינה. ניגריה סיימה במקום השני בבית בגלל הפרש שערים נחות לעומת ארגנטינה והתמודדה מול מקסיקו במשחק על המקום השלישי. המשחק הסתיים בתיקו 1-1 וניגריה הפסידה בבעיטות הכרעה 4–5 וכך סיימה ניגריה במקום הרביעי אף על פי שלא הפסידה באף משחק בתום הזמן החוקי. ניגריה העפילה בפעם השנייה ברציפות למונדיאל 1998 ופתחה את משחקיה בניצחון 2–3 על ספרד, לאחר שפיגרה פעמיים במהלך המשחק. ניגריה הבטיחה את העפלתה לשלב שמינית הגמר כבר לאחר משחקה השני בטורניר, בו ניצחה 0–1 את בולגריה וסיימה את משחקיה בשלב הבתים בהפסד 1–3 לפרגוואי שלא מנע ממנה לסיים במקום הראשון בבית. בשלב שמינית הגמר הובסה ניגריה 1–4 על ידי דנמרק והודחה שוב מהטורניר בשלב שמינית הגמר, אף על פי שסיימה ראשונה בשלב הבתים, בפעם השנייה ברציפות. בשנת 2000, אירחה ניגריה את אליפות אפריקה, בצוותא עם גאנה, אך לא הצליחה לזכות בתואר לאחר שהפסידה במשחק הגמר לקמרון 3–4 בבעיטות הכרעה לאחר שהמשחק הסתיים בתיקו 2-2. ניגריה העפילה בפעם השלישית ברציפות למונדיאל 2002 ושובצה לבית קשה עם נבחרות ארגנטינה, שוודיה ואנגליה. ניגריה הפסידה לארגנטינה ושוודיה ואיבדה סיכוי להעפיל לשלב הבא. במשחקה האחרון סיימה ניגריה בתיקו 0-0 עם אנגליה וסיימה אחרונה בבית. ניגריה לא הצליחה להעפיל למונדיאל 2006 וחזרה למונדיאל בשנת 2010. קיומו של הטורניר על אדמת יבשת אפריקה נתן תקווה לשחזור הישגיה של ניגריה מהטורנירים שנערכו בשנות התשעים, אולם ניגריה אכזבה כאשר הפסידה 0–1 לארגנטינה ו-1–2 ליוון. במשחקה האחרון בשלב הבתים סיימה ניגריה בתיקו 2-2 עם קוריאה הדרומית ושוב סיימה במקום האחרון בבית. נבחרת ניגריה זכתה בגביע אפריקה לאומות 2013 והשתתפה בגביע הקונפדרציות 2013 כנציגת אפריקה והודחה כשסיימה שלישית בשלב הבתים. בשלב הבתים של מונדיאל 2014 הוגרלה לשחק מול איראן, בוסניה והרצגובינה וארגנטינה. המשחק מול איראן הסתיים בתיקו 0-0, את בוסניה והרצגובינה ניצחה ניגריה 0–1 וארבע הנקודות שצברה הספיקו לה כדי להעפיל לשמינית הגמר מהמקום השני למרות הפסד במשחק השלישי 2–3 לארגנטינה. בשמינית הגמר הפסידה ניגריה לצרפת 0–2 והודחה. בשלב הבתים של מונדיאל 2018 הפסידה ניגריה לקרואטיה 0–2 ולאחר מכן גברה על איסלנד 0–2. במשחקה האחרון בשלב הבתים שוב הפסידה ניגריה לארגנטינה 1–2 והודחה לאחר שסיימה במקום השלישי בבית. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה יעקובו איגביני ג'יי ג'יי אוקוצ'ה ויקטור אוסימהן וינסנט אניימה מייקל אמנלו טאריבו וסט אובפמי מרטינס נוואנקוו קאנו סאנדיי אוליסה סלסטין באבאיארו ג'ון אובי מיקל וילפרד אנדידי סמואל צ'וקווזה נכון ל-11 בפברואר 2024. שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת ניגריה בכדורגל בוויקישיתוף אתר האינטרנט הרשמי של נבחרת ניגריה בכדורגל נבחרת ניגריה בכדורגל, ברשת החברתית אקס (טוויטר) אתר ההתאחדות הניגרית לכדורגל (אורכב 25.11.2020 בארכיון Wayback Machine) אריה שמוקלר, ישראל בעלייה: נבחרת ניגריה רוצה לעשות היסטוריה, באתר nrg‏, 16 במאי 2010 דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל